Radlinského ulica (Bratislava)

Radlinského ulica je ulica v bratislavskej mestskej časti Staré Mesto. Je pomenovaná podľa Andreja Radlinského (1817 – 1879), slovenského jazykovedca a pedagóga. Nachádza sa tu Fakulta chemickej a potravinárskej technológie a Stavebná fakulta STU, Daňový úrad Bratislava I a Daňový úrad pre vybrané daňové subjekty. Ulica začína na Kollárovom námestí, pokračuje severovýchodným smerom na Račianske mýto.

Na rohu Radlinského a Bernolákovej sa nachádza Bytový dom Práca, ktorý je dielom slovenského architekta Desidera Quastlera.

 Iné projekty 

 Externé odkazy 
 Radlinského ulica na mape Bratislavy

Kategória:Ulice v Starom Meste v Bratislave